Anykščių rajono savivaldybės administracijos direktoriaus

2021 m. balandžio 15 d. įsakymo Nr. 1-AĮ-303

„Dėl vietinės rinkliavos už naudojimąsi

Anykščių rajono savivaldybės viešąja turizmo ir

poilsio infrastruktūra deklaracijos formos ir

jos pildymo ir pateikimo tvarkos tvirtinimo“

Priedas Nr. 2

Priedas Nr. 2 priedas

**VIETINĖS RINKLIAVOS UŽ NAUDOJIMĄSI ANYKŠČIŲ RAJONO SAVIVALDYBĖS VIEŠĄJA TURIZMO IR POILSIO INFRASTRUKTŪRA DEKLARACIJOS**

**PILDYMO IR PATEIKIMO TVARKA**

**I SKYRIUS**

**BENDROSIOS NUOSTATOS**

1. Juridiniai ir fiziniai asmenys, teikiantys apgyvendinimo paslaugas Anykščių rajono savivaldybės teritorijoje (toliau – Vietinės rinkliavos mokėtojai), iki kito mėnesio 15 dienos Anykščių rajono savivaldybės administracijos Finansų ir apskaitos skyriui privalo pateikti užpildytą mokestinio laikotarpio (1 (vienas) kalendorinis ketvirtis) Vietinės rinkliavos už naudojimąsi Anykščių rajono savivaldybės viešąja turizmo ir poilsio infrastruktūra deklaracijos formą (toliau – Deklaraciją).

2. Vietinės rinkliavos mokėtojas privalo užpildyti ir pateikti Anykščių rajono savivaldybės administracijos direktoriaus įsakymu patvirtintą Deklaraciją.

3. Vietinės rinkliavos mokėtojas, pildydamas Deklaraciją, turi laikytis taisyklių:

3.1. raides ir skaičius rašyti tiksliai į jiems skirtas vietas;

3.2. tekstą pildyti tik didžiosiomis spausdintinėmis raidėmis;

3.3. nepildyti Deklaracijos preambulės. Ją užpildo Deklaraciją priimantis Anykščių rajono savivaldybės administracijos Finansų ir apskaitos skyriaus darbuotojas.

4. Deklaracijos forma, užpildyta nesilaikant 2 ir 3 punktuose nurodytų reikalavimų, laikoma nepateikta.

**II SKYRIUS**

**DEKLARACIJOS A DALIES PILDYMO TVARKA**

5. Deklaracijos 01 eilutėje pažymima (pabraukiant), ar deklaracija teikiama pirminė, ar patikslinta. Patikslinta deklaracija teikiama tuo atveju, jeigu pateiktoje pirminėje deklaracijoje buvo padaryta klaidų.

6. Deklaracijos 02 eilutėje nurodomas deklaraciją teikiančio juridinio asmens kodas, verslo liudijimo Nr. ar individualios veiklos pažymos Nr.

7. Deklaracijos 03 eilutėje nurodomi metai (skaičiaus formatu), už kurių mokestinį laikotarpį teikiami deklaracijos duomenys.

8. Deklaracijos 04 eilutėje nurodomas konkretus ketvirtis (romėniško skaičiaus formatu), už kurį teikiami deklaracijos duomenys.

9. Deklaracijos 05 eilutėje juridinio asmens pavadinimas ar fizinio asmens vardas, pavardė.

10. Deklaracijos 06 eilutėje nurodomas buveinės adresas.

11. Deklaracijos 07 nurodomas telefono numeris.

12. Deklaracijos 08 eilutėje nurodomas juridinio ar fizinio asmens elektroninis paštas.

13. Deklaracijos 09 eilutėje nurodoma pagrindinės (ne daugiau kaip trys) vykdomos veiklos rūšys: įrašomas veiklos kodas, pagal Ekonominės veiklos rūšių klasifikatorių (EVRK 2 RED.), patvirtinta Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226.

**III SKYRIUS**

**DEKLARACIJOS B DALIES UŽPILDYMO TVARKA**

14. Deklaracijos 10 eilutėje įrašomas bendras nakvynės vietų skaičius (įskaitant rezervą).

15. Deklaracijos 11 eilutėje įrašomas bendras per deklaruojamą mokestinį laikotarpį apgyvendinimo paslaugos gavėjams suteiktų nakvynių skaičius.

16. Deklaracijos 12 eilutėje pagal apgyvendinimo paslaugos gavėjų grupes nurodoma:

16.1. per deklaruojamą mokestinį laikotarpį suteiktų nakvynių skaičius (vnt.);

16.2. nustatytas rinkliavos dydis (vietinės rinkliavos dydis vienam apgyvendinimo paslaugos gavėjui už suteiktą vieną nakvynę – 1 (vienas) euras);

16.3. apskaičiuota rinkliavos suma. Rinkliavos suma apskaičiuojama suteiktų nakvynių skaičių dauginant iš nustatyto rinkliavos dydžio;

16.4. pritaikyta lengvatos suma;

16.5. mokėtina rinkliavos suma. Mokėtina rinkliavos suma skaičiuojama iš apskaičiuotos rinkliavos sumos atimant pritaikytos lengvatos sumą.

17. Deklaracijos 13 eilutėje nurodoma bendra mokėtina į Anykščių rajono savivaldybės biudžetą rinkliavos suma.

18. Deklaracijos 14 eilutėje nurodoma susidariusi vietinės rinkliavos nepriemoka su „+“ ženklu arba susidariusi permoka su „-“ ženklu.

19. Deklaracijos 15 eilutėje nurodoma priklausanti mokėti vietinės rinkliavos suma, kuri apskaičiuojama prie mokėtinos rinkliavos sumos pridedant susidariusią nepriemoką arba atimant permoką.

20. Deklaracijos 16 eilutės punktuose įrašoma objekto, kuriame vykdoma veikla, pavadinimas, adresas, bendras nakvynės vietų skaičius.

**IV SKYRIUS**

**BAIGIAMOSIOS NUOSTATOS**

21. Pasirašyta Deklaracija pateikiama iki kito mėnesio 15 d. el. paštu turistorinkliava@anyksciai.lt arba Anykščių rajono savivaldybės administracijos Finansų ir apskaitos skyriui (J. Biliūno g. 23, Anykščiai).

22. Už pateiktų duomenų teisingumą atsako Vietinės rinkliavos mokėtojas.

23. Nesumokėta vietinė rinkliava iš Vietinės rinkliavos mokėtojo išieškoma Lietuvos

Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_